CELEX: E2016P0011
Language: fi
Date: 2016-08-31 00:00:00
Title: Oslo tingrettin 31 päivänä elokuuta 2016 päivätty pyyntö saada EFTAn tuomioistuimelta neuvoa-antava lausunto asiassa Mobil Betriebskrankenkasse v Tryg Forsikring (Asia E-11/16)

13.4.2017   
            
            
               FI
            
            
               Euroopan unionin virallinen lehti
            
            
               C 120/26
            
         Oslo tingrettin 31 päivänä elokuuta 2016 päivätty pyyntö saada EFTAn tuomioistuimelta neuvoa-antava lausunto asiassa Mobil Betriebskrankenkasse v Tryg Forsikring
   (Asia E-11/16)
   (2017/C 120/14)
   Oslo tingrett (Oslon käräjäoikeus) on esittänyt 31 päivänä elokuuta 2016 päivätyllä kirjeellä pyynnön saada EFTAn tuomioistuimelta neuvoa-antava lausunto asiassa Mobil Betriebskrankenkasse v Tryg Forsikring. Pyyntö saapui tuomioistuimen kirjaamoon 7 päivänä syyskuuta 2016 ja koskee seuraavia kysymyksiä:
   Ensimmäinen kysymys, joka koskee yhteensovittamisasetuksen 85 artiklan 1 kohdan a alakohdan tulkintaa:
   Kun vahinkoa kärsineen osapuolen kotimaassa sijaitseva etuuksien myöntämisestä vastaava laitos saa kyseisen maan lainsäädännön perusteella oikeudet, jotka vahinkoa kärsineellä osapuolella on kolmanteen osapuoleen nähden, laitoksen sijaantulo-oikeus on tunnustettava muissa ETA-valtioissa. Tarkoitetaanko tällä,
   
               —
            
            
               että muiden ETA-valtioiden on tunnustettava, että saatava on siirtynyt vahinkoa kärsineeltä osapuolelta laitokselle ja että saatavan olemassaolo ja soveltamisala riippuvat kotimaan lainsäädännöstä,
            
         
               —
            
            
               että muiden ETA-valtioiden on tunnustettava, että saatava on siirtynyt vahinkoa kärsineeltä osapuolelta laitokselle ja että saatavan olemassaolo ja soveltamisala riippuvat sen maan lainsäädännöstä, jossa tapaturma on sattunut, vai
            
         
               —
            
            
               että muiden ETA-valtioiden on tunnustettava, että saatava on siirtynyt vahinkoa kärsineeltä osapuolelta laitokselle, mutta että yhteensovittamisasetus ei vaikuta saatavan olemassaoloon ja soveltamisalaan sovellettavan lainsäädännön valintaan?
            
         Toinen kysymys, joka koskee yhteensovittamisasetuksen 85 artiklan 1 kohdan b alakohdan tulkintaa:
   Jos etuuksien myöntämisestä vastaavalla laitoksella on välittömiä oikeuksia kolmanteen osapuoleen nähden, muut ETA-valtiot tunnustavat tällaiset oikeudet. Tarkoitetaanko tällä,
   
               —
            
            
               että muiden ETA-valtioiden on tunnustettava nämä oikeudet täysimääräisesti, mukaan lukien se, että niiden olemassaolo ja soveltamisala riippuvat kotimaan lainsäädännöstä, vai
            
         
               —
            
            
               että muiden ETA-valtioiden on tunnustettava nämä oikeudet, ottaen huomioon sen maan oikeussäännöistä johtuvat rajoitukset, jossa tapaturma on sattunut?